CELEX: 32010D0737
Language: fi
Date: 2010-12-02 00:00:00
Title: 2010/737/EU: Komission päätös, annettu 2 päivänä joulukuuta 2010 , paloteknistä käyttäytymistä koskevien luokkien vahvistamisesta tietyille rakennustuotteille polyesterilla pinnoitettujen ja plastisolilla pinnoitettujen teräslevyjen osalta (tiedoksiannettu numerolla K(2010) 389)  ETA:n kannalta merkityksellinen teksti

3.12.2010   
            
            
               FI
            
            
               Euroopan unionin virallinen lehti
            
            
               L 317/39
            
         KOMISSION PÄÄTÖS,
   annettu 2 päivänä joulukuuta 2010,
   paloteknistä käyttäytymistä koskevien luokkien vahvistamisesta tietyille rakennustuotteille polyesterilla pinnoitettujen ja plastisolilla pinnoitettujen teräslevyjen osalta
   (tiedoksiannettu numerolla K(2010) 389)
   (ETA:n kannalta merkityksellinen teksti)
   (2010/737/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 20 artiklan 2 kohdan a alakohdan,
   on kuullut pysyvää rakennusalan komiteaa,
   sekä katsoo seuraavaa:
   
               (1)
            
            
               Direktiivissä 89/106/ETY säädetään, että rakennuskohteiden turvallisuuden tasossa kansallisella, alueellisella tai paikallisella tasolla esiintyvien erojen huomioon ottamiseksi voi olla tarpeen vahvistaa perusasiakirjoissa luokat tuotteiden käyttäytymistasoille kunkin olennaisen vaatimuksen osalta. Nämä asiakirjat on julkaistu komission tiedonantona (2) direktiivin 89/106/ETY perusasiakirjoista.
            
         
               (2)
            
            
               Paloturvallisuuden olennaisen vaatimuksen osalta perusasiakirjassa N:o 2 luetellaan toisiinsa liittyviä toimenpiteitä, jotka yhdessä asettavat puitteet jäsenvaltioissa eri tavoin määriteltävälle paloturvallisuusstrategialle.
            
         
               (3)
            
            
               Perusasiakirjassa N:o 2 yksilöidään eräs näistä toimenpiteistä, joka perustuu palon syttymisen ja savun muodostumisen sekä näiden leviämisen rajoittamiseen tietylle alueelle rajoittamalla rakennustuotteiden alttiutta edesauttaa täyden palon syttymistä.
            
         
               (4)
            
            
               Tämän rajoittamisen taso voidaan ilmaista vain tuotteiden paloteknisen käyttäytymisen tasoerojen perusteella tuotteiden lopullisessa käyttösovelluksessa.
            
         
               (5)
            
            
               Luokitusjärjestelmä hyväksyttiin yhdenmukaistetulla ratkaisulla neuvoston direktiivin 89/106/ETY soveltamisesta rakennustuotteiden paloteknistä käyttäytymistä koskevan luokituksen osalta 8 päivänä helmikuuta 2000 tehdyllä komission päätöksellä 2000/147/EY (3).
            
         
               (6)
            
            
               Polyesterilla pinnoitettujen ja plastisolilla pinnoitettujen teräslevyjen osalta on tarpeen käyttää päätöksellä 2000/147/EY hyväksyttyä luokitusta.
            
         
               (7)
            
            
               Monien päätöksen 2000/147/EY luokitukseen sisältyvien rakennustuotteiden ja/tai tarvikkeiden palotekninen käyttäytyminen on tarkkaan määritelty ja riittävän hyvin jäsenvaltioiden sääntelyviranomaisten tiedossa niin, että tämän ominaisuuden testaamista ei vaadita,
            
         ON HYVÄKSYNYT TÄMÄN PÄÄTÖKSEN:
   1 artikla
   Liitteessä luetellaan ne rakennustuotteet ja/tai -tarvikkeet, jotka täyttävät kaikki paloteknistä käyttäytymistä koskevat vaatimukset ja joita ei tarvitse erikseen testata.
   2 artikla
   Tämän päätöksen liitteessä luetellaan päätöksellä 2000/147/EY hyväksytyn, paloteknistä käyttäytymistä koskevan luokituksen mukaiset luokat, joita sovelletaan eri rakennustuotteisiin ja/tai -tarvikkeisiin.
   3 artikla
   Tuotteita on tarkasteltava tarvittaessa niiden lopullisen käyttösovelluksen mukaan.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 2 päivänä joulukuuta 2010.
      
         
            Komission puolesta
         
         Antonio TAJANI
         
            Varapuheenjohtaja
         
      
   
   
      (1)  EYVL L 40, 11.2.1989, s. 12.
   
      (2)  EYVL C 62, 28.2.1994, s. 1.
   
      (3)  EYVL L 50, 23.2.2000, s. 14.
   
      LIITE
      Tämän liitteen taulukoissa luetellaan ne rakennustuotteet ja/tai -tarvikkeet, jotka täyttävät kaikki paloteknistä käyttäytymistä koskevat vaatimukset ja joita ei tarvitse erikseen testata.
      
         Taulukko 1
      
      
         Polyesterilla pinnoitettujen teräslevyjen paloteknistä käyttäytymistä kuvaavat luokat, kun pinnoite on yksikerroksinen (ei eristystä toisella puolella)
      
      
                  Tuote
               
               
                  Metallipinnoitettujen teräslevyjen nimellispaksuus ”t”
                  (mm)
               
               
                  Profiili
               
               
                  Luokka (1)
                  
               
            
                  Metallipinnoitettu teräslevy, profiloitu tai sileä, nimellispaksuus t (mm), palolle altistuvan pinnan polyesteripinnoituksen nimellispaksuus enintään 25 μm standardien EN 14782 ja EN 10169 asiaa koskevien osien mukaisesti, jos pinnoitteen massa on enintään 70 g/m2 ja PCS enintään 1,0 MJ/m2.
                  Palolle altistumattomalla teräslevyn pinnalla voi olla orgaaninen pinnoite, jos pinnoitteen paksuus on enintään 15 μm ja PCS enintään 0,7 MJ/m2.
               
               
                  0,40 ≤ t ≤ 1,50
               
               
                  Sileä tai profiloitu (2)
                  
               
               
                  A1
               
            
                  Käytetyt lyhenteet: PCS = ylempi lämpöarvo.
               
            
         
      
         Taulukko 2
      
      
         Plastisolilla pinnoitettujen teräslevyjen paloteknistä käyttäytymistä kuvaavat luokat
      
      
                  Tuote (3)
                  
               
               
                  Metallipinnoitettujen teräslevyjen nimellispaksuus ”t”
                  (mm)
               
               
                  Asennusta koskevat yksityiskohdat
               
               
                  Luokka (4)
                  
               
            
                  Metallipinnoitettu teräslevy, profiloitu tai sileä, nimellispaksuus t (mm) ja palolle altistuvan pinnan plastisolipinnoituksen nimellispaksuus enintään 200 μm, pinnoitteen massa ≤ 300 g/m2 ja PCS ≤ 7,0 MJ/m2.
                  Palolle altistumattomalla teräslevyn pinnalla voi olla orgaaninen pinnoite, jos pinnoitteen paksuus on ≤ 15 μm ja PCS ≤ 0,7 MJ/m2.
               
               
                  0,55 ≤ t ≤ 1,00
               
               
                  Sileä tai profiloitu tuote, yksikerroksinen (ei eristystä toisella puolella) tai toisella puolella on rakenteen osana mineraalivilla (joka voi olla kaksikerroksinen). Jos tuote on profiloitu, profiloidun pinnan ala saa olla enintään kaksi kertaa niin suuri kuin tuotteen kattama ala.
                  Mineraalivillan on oltava vähintään luokkaa A2-s1,d0. Mineraalivillan paksuuden on oltava vähintään 100 mm, ellei välittömästi mineraalivillan takana (mahdollisesti) oleva materiaali – höyrysulku mukaan luettuna – ole vähintään luokkaa A2-s1,d0.
                  Tukirakenteen on oltava vähintään luokkaa A2-s1,d0.
               
               
                  C-s3,d0
               
            
                  Käytetyt lyhenteet: PCS = ylempi lämpöarvo.
               
            
         (1)  Luokat on annettu päätöksen 2000/147/EY liitteen taulukossa 1.
      
         (2)  Profiloidun pinnan ala saa olla enintään kaksi kertaa niin suuri kuin tuotteen kattama ala.
      Käytetyt lyhenteet: PCS = ylempi lämpöarvo.
      
         (3)  Nimellispaksuuden toleranssien on oltava asiaa koskevien standardien EN 14782 ja EN 14783 mukaisia.
      
         (4)  Luokat on annettu päätöksen 2000/147/EY liitteen taulukossa 1.
      Käytetyt lyhenteet: PCS = ylempi lämpöarvo.